Pasukan Abadi

Pasukan Abadi (ti , Athanatoi, "abadi", ti awalan a ("henteu") + thanatos ("paéh"); sakapeung disebut "Pasukan Abadi Persia" atawa "Sapuluh Rewu Tentara Abadi") nyaéta ngaran nu dibéré ku Herodotus keur nyebut pasukan khusus ti Kakaesaran Persia Akhemeniyah.Herodotos, Historia 7.83.1Herodotos, Historia 7.211.1Herodotos, Historia 8.113.2 Pasukan Abadi pancénna nyaéta Garda Imperial jeung ogé minangka pasukan tempur. Minangka Garda Imperial, Pasukan Abadi pancénna ngalindungi kakaesaran lamun aya serangan ti luar, sedengkeun Pasukan Tempur, Pasukan Abadi ieu milu dina perang nu dilakukeun ku Kaesar, salah sahijini nalika ekspansi Kakaesaran Persia jeung dina Perang Yunani-Persia. Dina mangsa damai, Pasukan Abadi tugasna minangka pengawal kaesar. Ngaran pasukan ieu dina basa Persia mungkin nyaéta Anûšiya ('rekan').

Herodotos ngagambarkeun Pasukan Abadi minangka infantri beurat nu dipingpin ku Hydarnes. Jumlahna 10.000 prajurit. Nu bisa asup dina Pasukan Abadi ngan urang Persia, Medes, jeung Elam. Pasukan Abadi meunang pelatian nu leuwih hadé jeung leuwih beurat ti batan infantri ringan biasa. Prajurit dina Pasukan Abadi ny éta barisan pang hareupna dina nyerang musuh sedengkeun barisan pangtukangna nyaéta nu mawa jamparing. Prajurit nu jadi tentara Abadi nyaéta lalaki-lalaki nu satia pisan ka kaisar jeung bakal ngalindungi kaisar nepi ka maot.

Pasukan ieu disebut minangka "Pasukan Abadi" ngan ku Herodotos. Tatapi sumber ti Persia sorangan teu nyebutkeun ngaran pasukan ieu. Mungkin, Herodotus geus salah ngabedakeun Anûšiya ('rekan') jeung Anauša ('Pasukan Abadi').

Salian ku Herodotus, Pasukan Abadi disebutkeun ogé ku AthenaiosAthenaios (q.v.), Deipnosophistai 12.514C (nu ngutip Herakleides ti Kyme); HesykhiosHesykhios, Lexicon s.v. (nu sacara salah nyebutkeun Pasukan Abadi minangka detasemen Kavaleri); ProcopiusProcopius (1.14.31); sarta sumber-sumber lianna nu nyokot data ti Herodotus, sedengkeun CassiusCasius (52.27.1) nyebutkeun Pasukan Abadi ku nyokot rujukan ti Romawi, jeung nyebutna minangka pasukan tempur.

 Ngaran 
Nurutkeun Herodotos jeung Xenophon, pasukan ieu dingaranan Pasukan Abadi (Athanatoi) sabab jumlahna tetep, nyaéta 10.000 prajurit. Maranéhna mibanda tradisi jeung aturan yén lamun aya tentara Abadi nu kabunuh, luka parah, cacat serius, atawa gering, ku kituna langsung diganti ku tentara anyar nepi ka jumlahna bakal terus 10.000, teu kurang teu leuwih,Xenophon. Kyrou Paideia 7.41.83 ku kituna pasukan ieu dingaranan Pasukan Abadi 

Nurutkeun salah sahiji ahli sajarah Persia, Ardeshir Radpour, salian sabab jumlahna nu tetep, pasukan ieu dingaranan Pasukan Abadi ogé sabab teu kungsi ninggalkeun mayit prajurit nu maot di lapang perang. Maranéhna mindahkeun mayitna nu kabunuh jeung ngajauhkeun ti panempo musuh, ku kituna musuh jarang nempo prajurit Pasukan Abadi nu maot. Ieu jiga nu nyieun sugesti prajurit Pasukan Abadi katempo teu bisa maot.Deadliest Warrior, episode 17.

Ngaran séjén ti Pasukan Abadi nyaéta Melophoroi (Para Pamawa Apel). Ngaran ieu digunakeun ku sajarawan pangilu Aleksander nu Agung. Pasukan Abadi mawa tumbak nu mibanda fungsi minangka panyaimbang mangrupa logam leutik buleud keur nyaimbangkeun titik beurat tumbak. Wangun panyaimbang éta mirip apel nepi ka disebut Para Pamawa Apel.</ref> 

 Sajarah 
133|thumb|Koresh nu Agung, ilustrasi jieunan saurang seniman. Koresh nyaéta nu ngadegkeun Kakaisaran Persia Akhemeniyah sakaligus panggagas dibentukna Pasukan Abadi.
382|thumb|Wilayah Kakaisaran Persia Akhemeniyah di handap kapamingpinan Koresh nu Agung. Dina mangsa éta, kakaisaran nu dipingpin ku Koresh mangrupa kakaisaran pangbadagna di dunya. Lamun dibandingkeun jeung mangsa moder, kakawasaan éta ngawengku Turki, Israel, Georgia jeung Arabia di kulon nepi ka Kazakhstan, Kyrgyztan, Sungai Indus, Pakistan jeung Oman di beulah wétan.
Nurutkeun Xenopon, Pasukan Abadi dibentuk ku Koresh nu Agung. Dina mangsa kakawasaan Koresh, Kakaisaran Persia Akhemeniyah sukses naklukkeun bangsa Assyria, bangsa Bablionia,bangsa Medes, bangsa Kurdi, bangsa Lydia, bangsa Parthia, bangsa Turki, bangsa Armenia, jeung bangsa Ionia. Kakawasaanna ngabentang ti mimiti sungai Indus di India nepi ka Hellespontos di Yunani. Sabab kakaisaranna tambah lega, Koresh ngarasa yén kaamanan istanana kudu dironjatkeun:Xenophon, Kyrou Paideia

Dina perang, Pasukan Abadi boga tanggung jawab keur ngalindungi tenda karajaan nu ditempatan ku kaisar.Arrianos, III, 3.1 Pasukan Abadi milu perang dina naklukeun Kakaisaran Babilonia Anyar di taun 547 SM, kampanye militer Kambises ngalawan Mesir Kuno 525 SM jeung invasi Darius nu Agung ka Punjab Barat jeung Sindh di India sarta ka Skithia dina 520 SM jeung  513 SM. Dina Perang Gaugamela dina 331 SM, Pasukan Abadi ngalindungi gerak mundur kaisar Darius III. Mungkin ogé Pasukan Abadi ogé dibawa nalika Perang Gerbang Persia dina 330 SM. Aleksander nu Agung sukses ngéléhkeun Pasukan Abadi di Perang Issos 333 SM. Sanggeus Kakaisaran Persia Akhemeniyah runtag, Pasukan Abadi dibubarkeun.

 Dina budaya populer 
 Film 
Film 300 taun 2007, anu didaptasi tina buku komik 300 karya Frank Miller, nampilkeun versi nu fiktif ti Pasukan Abadi dina Perang Thermopylae. Pasukan Abadi nu ieu maké topéng beusi gaya menpō jeung mawa sapasang pedang nu mirip wakizashi.  Film taun 1962 nu judulna The 300 Spartans nembongkeun versi nu akurat ti Pasukan Abadi, nu mawa tumbak jeung taméng leutik. Ngan maranéhna ngagunakeun pakéan nu wanana hideung  jeung warna-warna poék séjénna, béda pisan jeung gambaran sajarahna.

 Program televisi 
Film dokumenter dina History Channel nu judulna Last Stand of the 300 ogé nampilkeun Pasukan Abadi, minangka bagéan ti rekonstruksi Perang Thermopylae. Dina versi ieu, mutiara nu dipaké ku Pasukan Abadi ngabentuk topeng kaén warna hideung nutupan sakabéh raray ngan angger katempo. Ku topeng ieu, musuh teu bisa nempo raray prajurit Pasukan Abadi ngan Pasukan Abadi tetep bisa nempo musuh. Pasukan Abadi dina film ieu ogé disebutkeun mampuh ngadeukeutan musuh kalawan teu kanyahoan. Pasukan Abadi sarupa nu ditampilkeun dina film dokumenter Battles BC dina episode "Judgement Day at Marathon". Acara televisi Deadliest Warrior narungkeun Pasukan Abadi jeung prajurit Kelt, jeung Pasukan Abadi kaluar jadi nu punjul. Pasukan Abadi ogé ditampileun dina segmen "Spartan" dina musim munggaran jeung segmen"Alexander the Gréat" dina musim kadua.

 Permainan video 
Pasukan Abadi muncul dalam dina sababaraha kaulinan komputer strategi, kaasup Rome: Total War Alexander, nu nampilkeun maranéna kalawan akurat iwal kurangna baju zirah jeung kadisiplinan. Pasukan Abadi ogé muncul dina kaulinan Civilization III nu nembongkeun Pasukan Abadi minangka unit infantri unik nu kasedia keur Persia; Civilization IV, nu nampilkeun maranéna minangka unit kuda; jeung Civilization V, nu nampilkeun maranéhna minangka infantri beurat nu mawa taméng jeung tumbak. Dina Empire Earth, Pasukan Abadi muncul minangka unit senjata tusuk unik keur peradaban Persia jeung mangrupa musuh dina dua misi pamungkas dina kampanyeu Yunani. Maranéhna ditampilkeun ku prajurit jubah konéng, mawa taméng, jeung nyerang ngagunakeun tumbak

 Catetan 

 Referensi 
 Sumber kuno 
 Arrianos, Alexadrou Anabasis
 Athenaios, Deipnosophistai 
 Cladius Aelianus, Varia Historia
 Herodotos, Historia
 Hesykhios, Lexicon s.v.
 Quintus Curtius, Historiae Alexandri Magni
 Xenophon, Kyrou Paideia

 Sumber modern 
 A. Pagliaro, Fortuna di parole iraniche in occidente, Asiatica 9, 1943, hlm. 36-42. 
















 Tumbu Luar 

  Pasukan Abadi di Livius.org 
  Pasukan Abadi Persia 
  The Guards of the Shahanshah, How to fight, carry weapons, ride horses and learn archery oleh Nabil Rastani, 27 Oktober 2010 
  Pasukan Abadi di Encyclopaedia Iranica

Kategori:Formasi jeung unit militér di Kakaisaran Akhemeniyah
Kategori:Pangawal Karajaan
Kategori:Pérsia
Kategori:Pasukan husus